b'\n_START_ARTICLE_\nDisperzija (optika)\n_START_PARAGRAPH_\nDisperz\xc3\xadja ali razkl\xc3\xb2n je v optiki pojav, ki se ka\xc5\xbee v tem, da je fazna hitrost valovanja (v splo\xc5\xa1nem elektromagnetnega valovanja in tudi poljubnega valovanja) odvisna od frekvence. V\xc4\x8dasih se ta vrsta odvisnosti imenuje tudi kromati\xc4\x8dna disperzija. Nastane zaradi tega, ker je lomni koli\xc4\x8dnik odvisen od valovne dol\xc5\xbeine svetlobe (frekvence). Opazi se lahko tudi disperzijo skupinske hitrosti._NEWLINE_Pojav je odkril Isaac Newton (1642\xe2\x80\x931727) okoli leta 1672, pojasnili pa so ga mnogo let pozneje._NEWLINE_Najenostavnje\xc5\xa1i zgled za prikaz disperzije je prehod bele svetlobe preko opti\xc4\x8dne prizme (glej sliko na desni strani). Najbolj znan pojav, ki nastane zaradi disperzije svetlobe, je mavrica. Posledica disperzije je tudi kromati\xc4\x8dna aberacija, ki je ena izmed napak opti\xc4\x8dnih naprav.'